  Майя Бывальцева Ижкарысь чугун сюрес вокзал азьысь скверын Пётр Чайковскийлы синпелет пуктӥзы. Со сярысь  газет ивортӥз. Ижысь скульптор Виктор Овчинников синпелет бордын ужаны вить ар талэсь азьло кутскиз. Концепциез 2016-тӥ арын дась вал: Чайковский огшоры адямилэсь кӧня ке ӝужытгес луыны кулэ, угось быгатонлыкез сое вылэгес ӝутэ, со дыре ик ялан азьлань мынонэз, утчаськонэз возьматыны кулэ. Пӧртэм интыысен Чайковский пӧртэм сямен адӟиське: сылэ, мынэ, нырысетӥ вамышсэ лэсьтыны кутске. Синпелетэз туэ 7-тӥ куартолэзе, крезьгурчилэн 180-тӥ вордскем нуналаз, усьтыны малпало вал, но пандемия сэрен синпелетэз пуктон ужъёсты берлолы выжтӥзы. Синпелетэз сиё-дано усьтон 8-тӥ куарусёнэ ортчоз.  Тегъёс: Ижкар Удмуртия Чайковский синпелет чугунсюрес  